《盆池放鱼呈曹文中》
宋代·葛胜仲

小鱼如针锋，大鱼如柳叶。舍之石斛中，泼泼逝鳞鬣。

秋毫麸与籺，腹果意各惬。渺如在湖海，不叹杯水狭。

笑之复自笑，邑小大邦摄。摇足已恐堕，一动不敢辄。

廪人给五斗，饘粥周儿妾。虽然颇自适，携杖园日涉。

岂羡蝉冕窟，迁擢等常猎。漆园信知鱼，非惟常梦蝶。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。